Foto: RIA "Novosti" Rossiya Iroqqa tez orada T-90 tanklarini yetkazib berishni boshlaydi. Bu haqda Rossiyaning Bag‘doddagi elchisi Maksim Maksimov ma’lum qildi, deb xabar bermoqda RIA «Novosti». «Tez orada avval imzolangan shartnomaga muvofiq Iroqqa T-90 tanklarini yetkazib berish boshlanadi», - deya ta’kidlab o‘tdi u. Bundan tashqari, elchining so‘zlariga ko‘ra, harbiy-texnik hamkorlikning boshqa yo‘nalishlari bo‘yicha ham muzokaralar davom etmoqda. Shuningdek, Maksimovning qayd etishicha, harbiy maqsaddagi mahsulotlarni yetkazib berishdan tashqari, Rossiya Iroqqa mahalliy harbiy kadrlarga ta’lim berish va rus texnikasiga xizmat ko‘rsatish bo‘yicha ko‘mak bermoqda.